
Nr. SC2018- 6208/16.03.2018                    RAPORT DE SPECIALITATE

Proiect de hotărâre privind completarea Hotărârii Consiliului Local nr. 392/17.10.2017 privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  S.C. Compania Locală de Termoficare COLTERM S.A.
Având în vedere Expunerea de motive nr. SC2018 - 6207/16.03.2018 a Primarului Municipiului Timişoara şi Proiectul de hotărâre privind completarea Hotărârii Consiliului Local nr. 392/17.10.2017 privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  S.C. Compania Locală de Termoficare COLTERM S.A.
Facem următoarele precizări:

Prin HCL nr. 392/17.10.2017 s-a aprobat preţul local de producere, transport, distribuţie şi  furnizare a energiei termice livrată de  Compania Locală de Termoficare Colterm S.A. consumatorilor racordaţi la sistemul centralizat din municipiul Timişoara. 

Până în present, pentru energia termică livrată direct de la gardul centralei şi pentru cea livrată din reţeaua de transport, beneficiarii şi-au achiziţionat instalaţiile de transformare (staţii termice), aceştia plătind numai preţul de producere (200,45 lei/Gcal), respectiv preţul de producere + tariful de transport (200,45 + 43,01=243,46 lei/Gcal).

Pentru a atrage viitori clienţi non-casnici (agenţi economici, instituţii publice) în sistemul centralizat,  Compania Locală de Termoficare Colterm S.A. a analizat posibilitatea livrării energiei termice direct din staţia termică (punct sau modul termic pus la dispoziţie de către  COLTERM) prin reţeaua de distribuţie aparţinând consumatorului. Acest tip de clienţi ar trebui să plătească pe lângă preţul de producere + tariful de transport, un tarif de transformare a energiei termice din energie termică primară în energie termică secundară. 
Prin adresa Companiei Locale de Termoficare Colterm S.A. înregistrate cu nr. RE2018-000503/28.02.2018 se solicită promovarea unei Hotărâri de Consiliu Local în vederea completării HCL nr. 392/2017, prin modificarea anexei 1 – introducerea tarifului de transformare a energiei termice din energie termică primară în energie termică secundară şi a valorii acestuia de 16,24 lei /Gcal, calculat având la bază documentaţia de fundamentare pentru producerea energiei termice sub forma de apă ferbinte în CT Centru şi CET Sud, documentaţia de fundamentare a tarifelor de transport şi distribuţie a energiei termice.

Consumatorii non-casnici care vor fi interesaţi de soluţia de racordare la sistemul centralizat prin intermediul unui modul termic care să fie pus la dispoziţie de către COLTERM, preţul energiei termice pentru această soluţie de alimentare va fi compus din preţul de producere + teriful de transport + tariful de transformare, adică 200,45+43,01+16,24= 259,70 lei /Gcal.
Toate preţurile şi tarifele menţionate nu conţin T.V.A.

Consumatorii casnici care optează pentru această soluţie de alimentare, nu nu vor fi afectaţi din punct de vedere financiar deoarece preţul energiei termice livrate prin SACET şi plătit de populaţie este 242,00 lei/Gcal (cu T.V.A. inclus) pentru municipiul Timişoara.

Fundamentarea modului de calcul a tarifului de transformare a energiei termice din energie termică primară în energie termică secundară, este prezentat de Compania Locală de Termoficare Colterm S.A. în Anexa 1 si Anexa 2 la adresa RE2018-000503/28.02.2018.

Având în vedere cele expuse în prezentul raport, apreciem că proiectul de hotărâre privind completarea Hotărârii Consiliului Local nr. 392/17.10.2017 privind modificarea Hotărârii Consiliului Local nr. 265/20.12.2016 privind aprobarea  preţului local al energiei termice livrată de  S.C. Compania Locală de Termoficare COLTERM S.A., prin modificarea anexei 1 – introducerea tarifului de transformare a energiei termice din energie termică primară în energie termică secundară şi a valorii acestuia de 16,24 lei /Gcal, îndeplineşte condiţiile pentru a fi supus dezbaterii şi aprobării plenului consiliului local. 

